P6_TA(2004)0108

Προστασία των κοραλλιογενών υφάλων βαθέων υδάτων του Ατλαντικού Ωκεανού *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 850/98 για την προστασία των κοραλλιογενών υφάλων βαθέων υδάτων από τις επιπτώσεις της αλιείας με τράτες σε ορισμένες περιοχές του Ατλαντικού Ωκεανού (COM(2004)0058 — C5-0074/2004 — 2004/0020(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2004)0058) [1],

- έχοντας υπόψη το άρθρο 37 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C5-0074/2004),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Αλιείας και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0037/2004),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΠΟΙΗΣΕΙΣ ΤΟΥ ΚΟΙΝΟΒΟΥΛΙΟΥ |

Τροπολογία 1

ΑΙΤΙΟΛΟΓΙΚΗ ΣΚΕΨΗ 1Α (ΝΕΑ)

| (1α) Το άρθρο 2 του κανονισμού (ΕΚ) αριθ. 2371/2002, ορίζει επίσης ότι οι αρχές της ορθής διαχείρισης που πρέπει να διέπουν την Κοινή Αλιευτική Πολιτική, περιλαμβάνουν και μία διαδικασία λήψης αποφάσεων που θα στηρίζεται σε έγκυρες επιστημονικές συμβουλές και σε ευρεία συμμετοχή των ενδιαφερομένων σε όλα τα στάδια της πολιτικής. Αυτό σημαίνει ότι τα Περιφερειακά Γνωμοδοτικά Συμβούλια θα καλούνται να γνωμοδοτήσουν σχετικά με την διαχείριση της αλιείας στις περιοχές όπου προτείνονται μέτρα της Κοινότητας για την διατήρηση και την διαχείρισή τους. |

Τροπολογία 2

ΑΙΤΙΟΛΟΓΙΚΗ ΣΚΕΨΗ 3α (νέα)

| (3α) Η προστασία αυτών των περιοχών από τις αρνητικές επιπτώσεις της αλιείας είναι απολύτως συμβατή με, και επιβεβλημένη από τα άρθρα 5 και 6 της Συμφωνίας των Ηνωμένων Εθνών του 1995 σχετικά με τα αποθέματα ιχθύων και, ιδίως, τις διατάξεις με τις οποίες ζητείται η εφαρμογή της αρχής της πρόληψης και η προστασία της βιοποικιλότητας στο θαλάσσιο περιβάλλον. |

Τροπολογία 3

ΑΙΤΙΟΛΟΓΙΚΗ ΣΚΕΨΗ 4

(4) Σύμφωνα με επιστημονικά στοιχεία, η αποκατάσταση των ζημιών των εν λόγω ενδιαιτημάτων που προκαλείται από εργαλεία τράτας που σύρονται στο βυθό είναι είτε αδύνατη, ή πολύ δύσκολη και βραδεία. Ως εκ τούτου, είναι σκόπιμο να απαγορευθεί η χρήση των εργαλείων τράτας βυθού και παρόμοιων εργαλείων σε περιοχές στις οποίες τα ενδιαιτήματα αυτά παρουσιάζουν ακόμη ευνοϊκή κατάσταση διατήρησης. | (4) Σύμφωνα με επιστημονικά στοιχεία, η αποκατάσταση των ζημιών των εν λόγω ενδιαιτημάτων που προκαλείται από εργαλεία τράτας που σύρονται στο βυθό είναι είτε αδύνατη, ή πολύ δύσκολη και βραδεία. Ως εκ τούτου, είναι σκόπιμο να απαγορευθεί η χρήση των αλιευτικών εργαλείων που θα μπορούσαν να βλάψουν πραγματικά τους κοραλλιογενείς υφάλους σε περιοχές στις οποίες τα ενδιαιτήματα αυτά παρουσιάζουν ακόμη ευνοϊκή κατάσταση διατήρησης. |

Τροπολογία 7

ΑΡΘΡΟ 1Άρθρο 30, παράγραφος 4, εισαγωγική φράση (κανονισμός (ΕΚ) αριθ. 850/98)

4. Απαγορεύεται στα σκάφη να χρησιμοποιούν οποιαδήποτε τράτα βυθού ή παρόμοια συρόμενα δίχτυα τα οποία έρχονται σε επαφή με το βυθό της θάλασσας σε περιοχές που οριοθετούνται από μία γραμμή που ενώνει τις ακόλουθες συντεταγμένες: | 4. Απαγορεύεται να χρησιμοποιούν αλιευτικά εργαλεία που μπορούν να προκαλέσουν ζημίες στους κοραλλιογενείς υφάλους και τα οικοσυστήματά τους, όπως οποιαδήποτε τράτα βυθού, δίχτυα βυθού ή παρόμοια συρόμενα δίχτυα τα οποία έρχονται σε επαφή με τον πυθμένα της θάλασσας σε περιοχές που οριοθετούνται από μία γραμμή που ενώνει τις ακόλουθες συντεταγμένες: |

Τροπολογία 4

ΑΡΘΡΟ 1Άρθρο 30, παράγραφος 4α (νέα) (κανονισμός (ΕΚ) αριθ. 850/98)

| 4α. Τα Περιφερειακά Γνωμοδοτικά Συμβούλια πρέπει να καλούνται να γνωμοδοτήσουν όσον αφορά την εκτέλεση της παραγράφου 4. |

Τροπολογία 5

ΑΡΘΡΟ 1Άρθρο 30, παράγραφος 4β (νέα) (κανονισμός (ΕΚ) αριθ. 850/98)

| 4β. Η απαγόρευση που επιβάλλεται στην παράγραφο 4, καθώς και οι συντεταγμένες των εδαφίων α) και β), θα αναθεωρηθούν με βάση τα νέα επιστημονικά δεδομένα, μετά παρέλευση διετίας από της ενάρξεως της ισχύος τους. |

Τροπολογία 8

ΑΡΘΡΟ 1Άρθρο 30, παράγραφος 4γ (νέα) (κανονισμός (ΕΚ) αριθ. 850/98)

| 4γ. Η Επιτροπή, το αργότερο έως την 31η Δεκεμβρίου 2005, υποβάλλει στο Ευρωπαϊκό Κοινοβούλιο και το Συμβούλιο έκθεση αξιολόγησης της κατάστασης όσον αφορά τη διατήρηση στις περιοχές που απαριθμούνται στην παράγραφο 4, καθώς και σε άλλες περιοχές εξίσου ευαίσθητων ενδιαιτημάτων βαθέων υδάτων στα ύδατα της ΕΕ. Με βάση αυτήν την έκθεση το Συμβούλιο αποφασίζει σχετικά με οποιεσδήποτε αναγκαίες προσθήκες στον κατάλογο της παραγράφου 4. |

[1] Δεν έχει ακόμη δημοσιευθεί στην Επίσημη Εφημερίδα.

[2] ΕΕ L 189 της 3.7.1998, σ. 17.

--------------------------------------------------